armvectores/hy_wikipedia_2023 huggingface dataset:
Մոնսո լե Վոդ

Մոնսո լե Վոդ (ֆր.՝ Montceaux-lès-Vaudes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 290 մարդ, բնակչության խտությունը` 28.68 մարդ/կմ²։ Բնակավայրը զբաղեցնում է 10.11 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 17 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 182 աշխատունակ (15-64 տարեկան)  բնակիչ, որոնցից ակտիվ էին 122-ը, իսկ ոչ ակտիվները` 60։ Ակտիվության ցուցանիշը կազմում է 67,0 %։ 122 աշխատունակ մարդկանցից աշխատել է 111 անձ (59 տղամարդ և 52 կին)։ Գործազուրկ են եղել 11 անձ (6 տղամարդ և 5 կին)։ 60 անաշխատունակներից 7-ը եղել են աշակերտներ կամ ուսանողներ, 22-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տարտուի համալսարան

Տարտուի համալսարանը (էստ․՝ Tartu Ülikool, լատ.՝ Universitas Tartuensis) դասական համալսարան է Էստոնիայի Տարտու քաղաքում։ Տարտուի համալսարանը Էստոնիայի ազգային համալսարանն է; այն ամենամեծ և բարձրակարգ համալսարանն է։ Տարտուի համալսարանը հիմնվել է 1632 թ. շվեդ Գուստավուս Ադոլֆուս թագավորի կողմից։ Այն Հյուսիսային Եվրոպայի հնագույն համալսարաններից է։


== Պատմություն ==


=== Գուստավիանա ակադեմիա ===
Գուստավիանա ակադեմիան Շվեդական կայսրության այն ժամանակվա Լիվոնիա գավառի երկրորդ համալսարանն էր։ Ակադեմիայի նախորդը Հիսուսի միաբանության Դորպատի գիմնազիան էր, որը հիմնադրել էր Լեհ-Լիտվական համագործակցության արքա Ստեֆան Բատորին։


== Ծանոթագրություններ ==
Դենդրիտ (այլ կիրառումներ)

Դենդրիտ, կարող է վերաբերել՝

Դենդրիտ - նյարդային բջջի (նեյրոն) ճյուղավորված ելուստ, որն ընկալում է ուրիշ նեյրոնների կամ ռեցեպտորային բջիջների դրդող և արգելակող ազդեցությունները
Դենդրիտ - որևէ միներալի, մետաղի, ձուլվածքի, արհեստական միացության բյուրեղային գոյացում
Միջին Կարդաիլ

Միջին Կարդաիլ (ռուս.՝ Средний Кардаил), գետ Ռուսաստանում, հոսում է Վորոնեժի մարզում։ Գետաբերանը տեղակայված է Կարդաիլ գետի աջ ափին՝ 128 կմ հեռավորության վրա։ Գետի երկարությունը 12 կմ է,ավազանի տարածքը 72,1 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200412107000007712
Հիդրոլոգիական ուսումնասիրությունների կոդը - 107000771
Ավազանի կոդը - 05.01.02.004
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեներայի դելտան (այլ կիրառումներ)

Վեներայի դելտան կարող է վերաբերել՝

«Վեներայի դելտան», 1977 թվականին լույս տեսած ամերիկացի գրող Անաիս Նինի էրոտիկ բնույթի պատմվածքների ժողովածուն։
«Վեներայի դելտան», ռեժիսոր Զալման Քինգի 1995 թվականին նկարահանած ֆիլմը։
Շիկահողի գլուխ

Շիկահողի գլուխ, Շախաուզ, Շահավուզ, Շեյխհաուզ, Շիխաուզ, Շիխաուզի գլուխ, լեռնագագաթ Հայաստանի Սյունիքի մարզում, Մեղրու լեռների արևելյան ճյուղավորություններում, Շիկահող գյուղից 4 կմ արևմուտք։ Բարձրությունը 2163 մ է։ Լտնջերն ու ստորոաճերն, անտսատպատ են։ Այստեղից է սկիզբ առնում է Ծավ գետը։


== Ծանոթագրություններ ==
Հոլանդերենի բառարան (1863-1998)

Հոլանդերենի բառարան (1863-1998) (հոլ.՝ Woordenboek der Nederlandsche Taal), հոլանդերենի բացատրական, ուղղագրական և ստուգաբանական բառարան, էջերի քանակով աշխարհի խոշորագույն տպագիր բառարանը։ Ընդգրկում է 1500-1976 թթ. հոլանդերենի բառապաշարը։ Կազմման վրա շուրջ 150 տարի աշխատել է խմբագիրների հինգ սերունդ. առաջին հատորը հրատարակվել է 1863 թ., իսկ վերջինը՝ 1998 թ. հունիսի 16-ին։
Բառարանն ընդգրկում է շուրջ 95.000 գլխավոր բառահոդված և 400.000 ենթաբառահոդված։ Բառահոդվածները, բացատրությունից բացի, պարունակում են շուրջ 1.700.000 մեջբերում գրեթե հինգդարյա հոլանդական և ֆլամանդական գրականությունից։ Բառարանը զետեղված է 43 հատորում, որոնք ընդհանուր առմամբ կազմում են 49.255 էջ։
1995 թվականին թողարկվել է սկավառակային, իսկ 2007 թվականին՝ օնլայն տարբերակները։
Այլ հայտնի ծավալուն բառարաններ են Գրիմ եղբայրներ գերմաներեն բառարանը և Ջեյմս Մարրիի Օքսֆորդյան անգլերեն բառարանը։


== Աղբյուրներ ==
Հոլանդերենի բառագիտության ինստիտուտ (Instituut voor Nederlandse Lexicologie), «Woordenboek der Nederlandsche Taal»
Սևեռնի Ֆլոտ

«Северный Флот» (հայերեն՝ Հյուսիսային նավատորմ, արտասանվում է՝ "Սևեռնի Ֆլոտ"), ռուսական փանկ-ռոք խումբ։ Հիմնվել է Կորոլ ի Շուտ խմբի մասնակիցների կողմից՝ Միխայիլ Գորշենյովի մահից հետո։ Խմբի անվանման ընտրությունը հանդիսանում է Կորոլ ի Շուտ խմբի նույնանուն երգն Ապստամբություն նավի վրա ալբոմից, որի հեղինակն է Միխայիլ Գորշենյովը։


== Պատմություն ==
Խմբի ստեղծման մասին հայտարարվել է 2013 թ. օգոստոսի 14-ին «Կորոլ ի Շուտ» խմբի պաշտոնական կայքում, ինչպես և ՎԿ սոց. ցանցում խմբի համայնքում։ Նախատեսվում է, որ մինչև 2013 թ. վերջը երաժիշտները կմեկնեն հրաժեշտի համերգային շրջագայության՝ «Կորոլ ի Շուտ» անվանումով, իսկ արդեն 2014 թ. մարտին կսկսեն հանդես գալ նոր անվանումով։ Ներկա դրությամբ խումբն աշխատում է նոր ալբոմի շուրջ, որի ձայնագրությունը կսկսվի 2014 թ. փետրվարին։ Սկավառակը նվիրվելու է Միխայիլ Գորշենյովի հիշատակին։ Ըստ Ալեքսանդր Լեոնտևի, չնայած որ խումբն այդ ալբոմը սկսել էր պատրաստել դեռ 2013 թ. փետրվարից, որպես Կորոլ ի Շուտ խմբի հերթական ալբոմ, Միխայիլ Գորշենյովը չի հասցրել գրի առնել ոչ խոսքերը, ոչ էլ երաժշտությունը, հասցրել է միայն պատրաստել ձայնային պարտիաների մոտավոր հնչողությունը մի երգի համար, որի հեղինակն է Լեոնտևը։ Երգերի տեքստերի և խոսքերի հիմնական հեղինակը լինելու է Ալեքսանդր Լեոնտևը։ Ալբոմից առաջ կթողարկվի սինգլը, որը կթողարկվի 2013 թ. սեպտեմբերի վերջին։


== Կազմը ==
Ալեքսանդր Լեոնտյև — վոկալ, կիթառ
Յակով Ցվիրկունով — կիթառ, բէք-վոկալ
Ալեքսանդր Շիգոլյով — հարվածային
Պավել Սաժինով — ստեղնային
Ալեքսանդր Կուլիկով — բաս


== Սկավառակագրություն ==


=== Ալբոմներ ===
2014 — Հայտարարված


=== Սինգլներ ===
2013 — Հայտարարված


== Արտաքին հղումներ ==
Կորոլ ի Շուտ խմբի պաշտոնական կայք (ռուս.)


== Ծանոթագրություններ ==
Ինֆորմացիոն փնտրում

Ինֆորմացված որոնման ալգորիթմները արհեստական բանականության մեջ օգտագործվող որոնման ալգորիթմների ենթատեսակ են։ Ի տարբերություն ոչ ինֆորմացված որոման, ինֆորմացված որոնմանը հասանելի է որոշակի տեղեկություն որոնման  տարածության մասին (ինչքան հեռու է նպատակից, ճանապարհի արժքեը, ինչպես հասնել նպատակի հանգույցին)։ Այս տեղեկությունները օգնում են, որպեսզի ավելի քիչ ուսումնասիրվի որոնման տարածությունը, և ավելի արդյունավետ կերպով գտնվի նպատակային հանգույցը։
Ինֆորմացված որոնման ալգորիթմները ավելի նպատակահարմար են մեծ որոնման տարածությունների հետ գործ ունենալիս։ Ինֆորմացված որոնման ալգորիթմները օգտագործում են էվրիստիկայի գաղափարը, և հետևաբար նաև կոչվում են Էվրիստիկ որոնում։ 


=== Էվրիստիկ ֆունկցիա ===
Էվրիստիկ ֆունկցիան օգտագործվում է ինֆորմացված որոնման ալգորիթմների ժամանակ, այն գտնում է ամենախոստումնալից ճանապարհը։ Որպես մուտքային տվյալ այն վերցնում է որոնող տարրի ներկա վիճակը տարածության մեջ, և արտածում է մոտավոր հեռավորությունը նպատակային հանգույցից։ Էվրիստիկ ֆունկցիան ոչ միշտ է հաշվարկում ամենաարդյունավետ ճանապարհը, սակայն ամեն դեպքում իր առաջարկած ճանապարհը բավականին լավն է,այսինքն՝ ցանկացած դեպքում այդ ճանապարհը ավելի արդյունավետ է քան ոչ ինֆորմացված որոնման ալգորիթմով փնտրումը։


== Ինֆորմացված որոնման ալգորիթմների տեսակներ ==
Ինֆորմացված որոնման ալգորիթմները լինում են շատ տարբեր տեսակների։ Ընդհանուր դեպքը առաջին լավագույն համընկնմամբ որոնման ալգորիթմն է, և դրանից ելնելով կազմվել են ավելի մասնագիտացված ալգորիթմներ։ 


=== Առաջին լավագույն համընկնամբ որոնում ===
Այս ալգորիթմը գրաֆը հետազոտում է ընդարձակվելով դեպի ամենախոստումնալից հանգույցները՝ ըստ ինչ-որ օրենքի։ Այն գնահատում է ամենախոստումնալից հանգույցը էվրիստիկ ֆունկցիայի միջոցով, կախված տվյալ հանգույցի նկարագրությունից, նպատակի նկարագրությունից, մինչ այդ պահը որոնման ժամանակ հավաքված ինֆորմացիայից և այլ հավելյալ տեղեկությունից։ Ընդարձակման ենթակա հանգույցները ընտրվում են առաջնահերթության հերթի միջոցով։ 
Հիմնականում այդ տերմինը օգտագործելիս նկատի ունեն առաջին լավագույն համընկնմաբ ժլատ ալգորիթմը, որը նաև անվանում են մաքուր էվրիստիկ որոնում։ 


=== Երկակի ուղղությամբ փնտրման էվրիստիկ ալգորիթմ ===
Այս ալգորիթմը օգտագործվում է ուղղորդված գրաֆում որոնում կատարելիս, այն միաժամանակ կատարում է երկու գործողություն՝ փնտրում սկզբնական հանգույցիցմ և հակառակ փնտրում նպատակային հանգույցից, կանգ առնելով երբ այդ երկուսը հանդիպեն։ Էվրիստիկ ֆունկցիան այստեղ հաշվարկում է հեռավորությունը նպատակային հանգույցից, կամ սկզբնականից՝ հակառակ փնտրման դեպքում։


=== Ա* ալգորիթմ ===
Ա* ալգորիթմը հանդիսանում է երկակի ուղղությամբ թնտրման ալգորիթմի մասնավոր դեպք, օգտագործում է ճանապարհի արժեքը, ինչպես նաև էվրիստիկ տեղեկություններ, այսինքն՝ առաջին լավագույն համընկնմամբ ժլատ որոնում։ Այն Դեքստրայի ալգորիթմի ընդլայնում է, որը ինքնին ինֆորմացված ալգորիթմ չէ, Ա*-ը իր արտադրողականությունը ավելացնում է էվրիստիկայի օգնությամբ։ Էվրիստիկ գնահատականը պետք է լինի թույլատրելի, այսինքն՝ երբեք չգերագնահատի տվյալ հանգույցի և նպատակի միջև ճանապարհի արժեքը։ Ամբողջ ճանապարհը հանդիսանում է հայտնի ճանապարհի արժեքի և մինչև նպատակը մնացած ճանապարհի էվրիստիկ մոտավորության գումարը։  


== Ծանոթագրություններ ==
Բլեք Հոուկ շրջան (Այովա)

Բլեք Հոուկ շրջան (անգլ.՝ Black Hawk County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.469 կմ² է, բնակչությունը՝ 131.090 մարդ (2010 թ. տվյալներով)։ Շրջկենտրոնն է Վաթեռլո բնակավայրը։ Կազմավորվել է 1843 թ.։
Back in Black (ալբոմ)

Back in Black, Ավստրալիական AC/DC ռոք խմբի ալբոմ՝ թողարկված 1980 թվականին։ Միջազգային վեցերորդ և Ավստրալիայում թողարկված յոթերորդ ալբոմն է։ Հանդիսանում է խմբի առաջին ալբոմը, որում չկա Բոն Սքոթը՝ մահացած 1980 թվականի փետրվարի 19-ին։ Ռոբերտ Լանժի պրոդյուսերությամբ 2-րդ ալբոմն է։ Ձայնագրվել է «Compass Point Studios» և «Electric Lady Studios» ստուդիաներում։


== Ալբոմի մասին ==
Բոն Սքոթի մահը տեղի ունեցավ հենց այս ալբոմի աշխատանքների ժամանակ։ Բրայան Ջոնսոնի՝ Բոն Սքոթի փոխարեն հայտնվելուց հետո ալբոմը հասցվեց իր ավարտին։ Այսպես, Back in Black-ը դարձավ վոկալիստ Բրայան Ջոնսոնի հետ թողարկված առաջին ալբոմը։ Այնուհետև ստեղծվեցին «Hells Bells», «Have a Drink on Me», ինչպես նաև «Back in Black» երգերը։ Ալբոմի շապիկը գրեթե ամբողջովին սև էր՝ Բոն Սքոթի հիշատակին։
Ալբոմը երկու անգամ վերաթողարկվել է՝ 1997 թվականին «Bonfire» հավաքածուի կազմում և 2003 թվականին «AC/DC Remasters» շարքի կազմում։
Այսօր այս ալբոմը համարվում է ամենավաճառված 3-րդ ալբոմը։


== Երգացանկ ==
Բոլոր երգերը գրվել են Անգուս Յանգի, Մալքոլմ Յանգի և Բրայան Ջոնսոնի կողմից։


== Ձայնագրման մասնակիցներ ==
Բրայան Ջոնսոն՝ Վոկալ
Անգուս Յանգ՝ Կիթառահար
Մալքոլմ Յանգ՝ Ռիթմ կիթառահար և Բեք Վոկալ
Քլիֆֆ Ուիլիամս՝ Բաս կիթառ և Բեք վոկալ
Ֆիլ Ռադդ՝ Հարվածային գործիքնոր


== Դիրքը աղյուսակներում ==


== Վաճառքներ և սերտիֆիկացիա ==


== Ծանոթագրություններ ==
Թախթալի (Սեբաստիայի գավառ)

Թախթալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (215801-215900)

Աստերոիդների ցանկ (215701-215800)  • Աստերոիդների ցանկ  • Աստերոիդների ցանկ (215901-216000)
 Աստերոիդների ցանկ (215701-215800)  • Աստերոիդների ցանկ  • Աստերոիդների ցանկ (215901-216000)
Ժողովածու (3917)

Ժողովածու (3917), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3917 թվի տակ։ Ձեռագիրը գրվել է 14 դարում Լևոն գրիչի կողմից։ Գրված է մագաղաթի վրա, որը ունի 20x15 չափս։ Ձեռագիրը կազմված է 181 թերթից։ Գրված է միասյուն, բոլորագրով։ Ունի կիսախորան և լուսանցազարդ մանրանկարներ։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 181բ, հետագայի 181բ (1459 թվական)։


== Բովանդակություն ==
Դիոն. Թրակացւոյ Արուեստ քերականութեան։
Գր․ Մագիստրոսի Մեկնութիւն քերականի։
Բառք Քերականին։
Արիստակիսի գրչի՝ Մեկնութիւն բացերևապես բառից և բայից։
Գևորգայ Սկեռացվոյ Խրատք յաղագս գրչութեան արուեստի։


== Ծանոթագրություններ ==
Աշխարհի երկրներն ըստ անվանական ՀՆԱ-ի

Երկրների ցուցակները կազմվել են՝ ըստ անվանական՝ (նոմինալ) համախառն ներքին արդյունքի (ՀՆԱ) չափի, այսինքն ազգային տնտեսությունում՝ մեկ տարվա ընթացքում բոլոր վերջնական ապրանքների եւ ծառայությունների վաճառված արժեքը, ընթացիկ շուկայական գներով։ ՀՆԱ-ի արժեքները ներկայացված են միայն ԱՄՆ Դոլարով։
1. Միավորված Ազգերի Կազմակերպություն (ՄԱԿ)
Առաջին աղյուսակը ցույց է տալիս երկրների անվանական ՀՆԱ-ն ըստ Միավորված Ազգերի Կազմակերպության տվյալների։ Աղյուսակը կազմված է ՄԱԿ-ի անդամ պետությունները, ներառյալ Հոնգ Կոնգը և Մակաոն։2. Արժույթի Միջազգային Հիմնադրամ (ԱՄՀ)
Երկրորդ աղյուսակը ցույց է տալիս երկրների անվանական ՀՆԱ-ն ըստ Արժույթային Միջազգային Համակարգի հաշվարկների։ Աղյուսակը կազմված է ՄԱԿ-ի անդամ պետությունները, ներառյալ Հոնգ Կոնգը և Թայվանը։3. Համաշխարհային Բանկ
Երրորդ աղյուսակը ցույց է տալիս երկրների անվանական ՀՆԱ-ն ըստ Համաշխարհային Բանկի տվյալների։ Այստեղ ներկայացված են ՄԱԿ-ի անդամ պետությունները, ինչպես նաև Հոնգ Կոնգը և Մակաոն։


== Ծանոթագրություններ ==


== Տես նաև ==
Աշխարհի երկրներն ըստ ՀՆԱ-ի
Աշխարհի երկրներն ըստ մեկ շնչին ընկնող ՀՆԱ-ի
Աշխարհի երկրներն ըստ մեկ շնչին ընկնող անվանական ՀՆԱ-ի
Կարամայ

Կարամայ (ույղ. قاراماي, Қарамай, չին. պարզ. 克拉玛依, փինյին Kèlāmǎyī), քաղաքային շրջան ՉԺՀ-ի Սինծիան ինքնավար շրջանում։ Գտնվում է Ուրումչիից 320 կմ հյուսիս-արևմուտք։ Կարամայ  անվանումը առաջացել էույղուրերեն լեզվից, և նշանակում է սև յուղ (մազութ)։


== Պատմություն ==
1955 թվականի հոկտեմբերի 29-ին այդ կողմերում նավթ հայտնաբերվեց, որը ՉԺՀ-ի ստեղծման օրվանից ի վեր նավթի ամենամեծ պաշարն է։ 1957 թվականի հունվարի 24-ին Սինցզյան-Ույղուրական ինքնավար շրջանի ժողովրդական ներկայացուցիչների ասամբլեայի14-րդ նստաշրջանը որոշում կայացրեց ստեղծել նոր բնակավայր, իսկ 1958-ի մայիսի 29-ին ՉԺՀ Պետխորհրդի հրամանագրով ստեղծվեց Կարամայ քաղաքային գավառը։
1975 թվականին ստեղծվեց Կույտուն քաղաքային գավառը, որը հանվեց Կարամայի անմիջական ենթակայության տակից և հանձնվեց Իլի-Ղազախական ինքնավար շրջանի կառավարությանը։ Արդյունքում Կարամայի տարածքը բաժանվեց երկու մասի։
1982 թվականի փետրվարի 16-ին ինքնավար շրջանի ժողովրդական կառավարությունը որոշում կայացրեց Կարամայը վերածել քաղաքային շրջանի՝ բաժանելով այն 4 շրջանի։ 1984 թվականի օգոստոսի 17-ին Կարամայը դուրս է բերվել Չուգուչակի շրջանի և Իլի-Ղազախական ինքնավար շրջանի ենթակայության տակից և տեղափոխվել ինքնավար մարզի կառավարության ուղղակի ենթակայության տակ. միևնույն ժամանակ թաղամասերի բաժանումը հանվեց, և Կարամայը կրկին վերածվեց քաղաքային գավառի։ 1990 թվականի օգոստոսի 8-ին Կարամայի կարգավիճակը կրկին բարձրացվեց` փոխվելով քաղաքային շրջանի։


== Բնակչություն ==
2015 թվականի դրությամբ բնակչությունն այստեղ կազմում է 460 000 մարդ։ Բնակչության 75%-ը կազմում են հաները (չինացիները), մնացածը` ույղուրները, ղազախները, մոնղոլները, հուեյցզուները։ Բնակչության խտությունը 1 քառակուսի կիլոմետրի  վրա 50,6 մարդ է։ 2015 թվականի մարդահամարի տվյալներով բնակչության թիվը կազմում է 401,468 մարդ։


== Վարչատարածքային բաժանում ==
Կարամայ քաղաքային շրջանը բաժանվում է 4 շրջանի, որոնցից մեկը համարվում է էքսկլավ. 


== Տնտեսություն ==
1955 թվականին քաղաքի մերձակայքում հայտնաբերվեց Չինաստանի նավթի ամենամեծ պաշարներից մեկը։ Այդ ժամանակից ի վեր քաղաքը զարգանում է որպես նավթի արդյունահանման և վերամշակման կենտրոն։


== Տրանսպորտ ==
Գոդաո 217


== Կլիմա ==
Քաղաքում լինում են չոր և տաք ամառներ։ Տարեկան ջերմաստիճանը տատանվում է -25-ից 40 °C սահմաններում։


== 1994 թվականի ողբերգություն ==
1994 թվականի դեկտեմբերի 8-ին կինոթատրոնում բռնկված հրդեհի պատճառով մահացավ 323 մարդ, այդ թվում` 288 դպրոցահասակ երեխա։ Այն դարձավ ժամանակակից Չինաստանի պատմության ամենամեծ ողբերգություններից մեկը։ 2009 թվականին այդ դեպքերի հիման վրա նկարահանվեց «Կարամայ» փաստագրական ֆիլմը։


== Քույր քաղաքներ ==
 Օկտյաբրսկի, Ռուսաստան
 Ակտաու, Ղազախստան
 Իսկիտիմ, Ռուսաստան
 Ակտոբե, Ղազախստան


== Ծանոթագրություններ ==
Սև Փիթերի արկածները

«Սև Փիթերի արկածները» (անգլ.՝ The Adventure of Black Peter), դետեկտիվ պատմվածք. որը գրվել է անգլիացի գրող Արթուր Կոնան Դոյլի կողմից։ Այն «Շերլոկ Հոլմսի վերադարձը» շարքից է։


== Ծանոթագրություններ ==


== Արտաքին հղումներ ==
Կարդալ Սև Փիթըրը հայերեն
Միրաբելո Մոնֆերատո

Միրաբելո Մոնֆերատո (իտալերեն՝ Mirabello Monferrato), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 1368 մարդ (2008 թվականի տվյալներով)։ Բնակչության խտությունը՝ 103 մարդ/կմ²։ Տարածքը կազմում է 13 կմ²։ Փոստային ինդեքս՝ 15040։ Հեռախոսային կոդ՝ 0142։


== Ժողովրդագրություն ==
Բանկչության գրաֆիկը.


== Համայնքի վարչակազմ ==
Հեռախոս։ 0142 63121


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ալյասկայի որոնումներում (հեռուստասերիալ)

«Ալյասկայի որոնումներում» (անգլ.՝ Looking for Alaska), ամերիկյան դեռահասական դրամատիկական մինի սերիալ, որը հիմնված է Ջոն Գրինի համանուն վեպի վրա։
Հեռուստասերիալի պրեմիերան կայացել է 2019 թվականի հոկտեմբերի 18-ին։


== Սյուժե ==
Սերիալի սյուժեն պտտվում է դեռահաս Մայլզ Հոլթերի շուրջ, որը սովորում է գիշերօթիկ դպրոցում և հետաքրքրվում է հայտնի անձանց՝ մահից առաջ ասած խոսքերով։ Այնտեղ նա սիրահարվում է Ալյասկա Յանգին և գտնում հավատարիմ ընկերների խումբ, մինչև որ անսպասելի ողբերգությունը Մայլզին և նրա մտերիմ ընկերներին ստիպում է խորհել կյանքի և մահվան մասին։


== Դերերում ==


=== Գլխավոր դերեր ===
Չառլի Փլամեր՝ Մայլզ «Տոլստյաչոկ» Հոլթեր, Ֆլորիդայի Օռլանդո քաղաքի Կալվեր Կրիկի ավագ դպրոցի նոր աշակերտ։
Քրիստին Ֆրոսեթ՝ Ալյասկա Յանգ, աղջիկ, որը սիրահարվում է Մայլզին, երբ հաճախում է Կալվեր Կրիկի դպրոց։
Անաբել Հոլոուեյ՝ Ալյասկա Յանգը մանուկ հասակում։
Դենի Լավ՝ Չիպ «Գնդապետ» Մարտին, Մայլզի հարևանը և ընկերը։
Ջեյ Լի՝ Տակումի Հիկոհիտո, Գնդապետի և Ալյասկայի ընկերը։
Սոֆյա Վասիլևա՝ Լառա Բութերսկայա, աղջիկ, որի հետ Ալյասկան ժամադրություն է կազմակերպել Մայլզի հետ։
Լանդրի Բենդեր՝ Սառա, Չիպի նախկին ընկերուհին։
Յուրայա Շելթոն՝ Լոնգվել Չեյզ, հարուստ երեխաներից մեկը, «Weekday Warriors» խմբի անդամ։
Ջորդան Քոնոր՝ Քևին, «Weekday Warriors» խմբի անդամ։
Թիմոթի Ս. Սայմոնս՝ պարոն «Օրել» Սթարնս, Կալվերի ավագ դպրոցի տնօրեն։
Ռոն Սեֆաս Ջոնս՝ բժիշկ Հայդ, Կալվերի ավագ դպրոցի տարեց ուսուցիչ։


=== Երկրորդական կերպարներ ===
Մեգ Ռայթ՝ Մարիա, Ալյասկայի նախկին հարևանուհին և ընկերուհին։
Լյուսի Ֆաուստ՝ տիկին Օ’Մելլի, Կալվեր Կրիկի դպրոցի ֆրանսերենի ուսուցիչ։
Հենրի Զագա՝ Ջեյք, Ալյասկայի նախկին ընկերը։
Դենին Թայլեր՝ Դոլորես Մարտին, Չիպի միայնակ մայրը։


=== Հրավիրված դերեր ===
Բրենդոն Սթենլի՝ Փոլ, Մարիայի ընկերը։
Ռեյչել Մեթյուզ՝ Ֆիոնա, Ջեյքի ընկերուհին։


== Դրվագներ ==


== Քննադատություն ==
Ընդհանուր առմամբ, հեռուստասերիալը կինոքննադատների կողմից ստացել է դրական արձագանքներ։ «Rotten Tomatoes» կայքում ֆիլմը գնահատվում է 90%՝ հիմնվելով 20 գրախոսությունների վրա, 10-ից միջին գնահատականը կազմել է 8,43։ «Metacritic» կայքում ֆիլմը 100-ից վաստակել է 74 միավոր՝ ըստ քննադատների 8 գրախոսությունների, որը համապատասխանում է «ընդհանուր առմամբ, դրական արձագանքներ» կարգավիճակին։


== Տես նաև ==
Ալյասկայի որոնումներում


== Ծանոթագրություններ ==
Զևակինո (գյուղ, Կարդիմովսկի շրջան)

Զևակինո (ռուս.՝ Зевакино), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արագարսաս

Արագարսաս  (պորտ.՝ Aragarças), համայնք Բրազիլիայում՝ Գոյաս նահանգի կազմում։ Գտնվում է Գոյաս նահագի Հյուսիս-արևելյան մարզում։ Մտնում է Արագարսասի գավառի կազմի մեջ։ Բնակչությունը կազմում է 18 698 մարդ՝ 2006 թվականի տվյալներով։ Գրավում է 711,649 կմ2 տարածք։ Բնակչության խտությունը՝ 26,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 43.466.784,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.451,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,748 (տվյալները՝ ՄԱԿ-ի զարգացման ծրագրի)։
Սիմոն Սուլթանյան

Սիմոն Գրիգորի Սուլթանյան (1868 - 1924), բոլշևիկ հեղափոխական, Կոմունիստական կուսակցության անդամ 1905 թվականից։


== Գործունեություն ==
1894-1905 թվականներին եղել է հնչակյան կուսակցության անդամ, Սուլթանյանին բոլշևիկյան կուսակցության շարքերն է ընդունել ՌՍԴԲԿ Բաքվի կոմիտեն։ 1907 թվականին «Բանվորի ձայն» թերթի ընդհատակյա հրատարակման գործին մասնակցելու համար ձերբակալվել է և աքսորվել է հյուսիս՝ Մազուրկա բնակավայրը, որտեղ նույնպես շարունակել է հեղափոխական գործունեությունը։ 1917 թվականից աշխատել է «Բակինսկի ռաբոչի» թերթում։
Սոցիալական հիվանդություններ

Սոցիալական հիվանդություններ, մարդու հիվանդություններ, որոնց առաջացումն ու տարածումը պայմանավորված են սոցիալ-տնտեսական անբարենպաստ պայմանների ազդեցությամբ։ Սոցիալական հիվանդությունների շարքին են դասվում տուբերկուլոզը, վեներական հիվանդությունները, ալկոհոլամոլությունը, նարկոմանիաները, ռախիտը, ավիտամինոզները, անբավարար սնուցման հետ կապված այլ և պրոֆեսիոնալ որոշ հիվանդություններ։ Սոցիալական հիվանդությունների դեմ պայքարի հիմնական և անհրաժեշտ նախապայմանը շահագործման և դասակարգային անհավասարության վերացումն է։ Սոցիալիստական համակարգը նպաստում է սոցիալական հիվանդություններ առաջացնող պատճառների վերացմանը։ Նախահեղափոխական Ռուսաստանում 1000 զինսկոչիկներից 100-ը հիվանդ էր տուբերկուլոզով, 1935 թվականին հիվանդների թիվը նվազեց 10—20 անգամ։ 1913 թվականին սիֆիլիսով հիվանդների թիվը կազմել է 10 հազար բնակչին՝ 180, 1936 թվականին նվազել է մինչև 18, 1961 թվականին՝ 1,5։ Երևանի նահանգում տրախոմայով հիվանդների թիվը 1913 թվականին եղել է 1000 բնակչին՝ 127-150, 1953 թվականից Հայաստանում տրախոման լրիվ վերացվել է։
Հայկ Հովսեփյան

Հայկ Ալեքսանդրի Հովսեփյան (հունվարի 19, 1891(1891-01-19), Կարսի մարզ, Կովկասյան երկրամաս, Ռուսական կայսրություն - սեպտեմբերի 10, 1937(1937-09-10), Մոսկվա, ԽՍՀՄ) - 1937), ռազմական գործիչ, 2-րդ կարգի բանակային կոմիսար։ ՌՍԴԲԿ անդամ 1913 թվականից։


== Կենսագրություն ==
Ավարտել է Մոսկվայի Լազարյան ճեմարանը (1911), սովորել է ՄՊՀ բժշկական ֆակուլտետում։ 1914-1918 թվականների Առաջին համաշխարհային պատերազմի տարիներին ծառայել է Կովկասյան ռազմաճակատում։ Հոկտեմբերյան հեղաշրջումից (1917) հետո աշխատել է Ռուսաստանի ազգությունների և առողջապահության կոմիսարիատներում (1918-1920)։ 1921 թվականին գործուղվել է Հայաստան, 1922 թվականին՝ նշանակվել Հայկական հրաձգային դիվիզիայի կոմիսար և քաղբաժնի պետ։ 1925-1927 թվականներին Կովկասյան բանակի քաղ. վարչության պետի տեղակալ։ 1927 թվականին ընտրվել է ՀԿ (բ) Կ ԿԿ առաջին քարտուղար, 1928 թվականին նշանակվել Մերձվոլգյան զինվորական օկրուգի քաղ. վարչության պետի տեղակալ։ 1929-1937 թվականներին՝ կարմիր բանակի գլխավոր քաղ. վարչությունում՝ բաժնի պետ, վարչության պետի տեղակալ, առաջին տեղակալ։ Անդրֆեդերացիայի ԿԳԿ անդամ։ Անհիմն բռնադատվել է, հետմահու արդարացվել։


== Աղբյուր ==
Հայկական համառոտ հանրագիտարան. Հատոր 4, 2003
Լյուքսեմբուրգի ֆուտբոլի առաջնություն 1990-1991

Լյուքսեմբուրգի ֆուտբոլի առաջնություն 1990-1991, Լյուքսեմբուրգի 77-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմոբւրգը»։ Մրցաշարին մասնակցել է 10 թիմ։


== Արտաքին հղումներ ==
Վիճաակգրությունը RSSSF կայքում
Nothing But Thieves

Nothing but Thieves («Ընդամենը գողեր»), բրիտանական ալտերնատիվ ռոք խումբ Սաութենդ-օն-Սի քաղաքից։ Ստեղծվել է 2012 թվականին։ Խմբի մասնակիցներն են վոկալիստ Քոնոր Մեյսոնը, կիթառահար Ջո Լենգրիջ-Բրաունը, ստեղնահար և կիթառահար Դոմինիկ Կրեյքը, բաս կիթառահար Ֆիլիպ Բլեյքը և թմբկահար Ջեյմս Փրայսը։ 2014 թվականին խումբը պայմանագիր է կնքել RCA Records ամերիկյան ձայնագրման լեյբլի հետ։ Մեծ ազդեցություն է խմբի վրա ունեցել Ջեֆֆ Բաքլիի ստեղծագործությունը։ Նրանց երաժշտության ոճը համեմատում էին այդպիսի խմբերի հետ, ինչպիսիք են Foals, The Neighbourhood և Civil Twilight։


== Խմբի պատմություն ==
«Itch» սինգլը ներառվել է Radio 1 փլեյլիստի մեջ և այնտեղ առաջադրվել «Թեժ ձայնագրում» և «Օրվա թրեք» անվանակարգերում։
2014 թվականի նոյեմբերին նրանք աջակցել են Twenty One Pilots-ին London's Electric Brixton-ում։ 2015 թվականի հուլիսին նրանք աջակցել են նաև Muse խմբին Rock In Roma շոուի ժամանակ, ելույթ ունենալով 30,000 մարդկանց առաջ։
Նրանց «Ban All The Music» անշլագային շրջագայությունը Մեծ Բրիտանիայով սկսել է 2015 թվականի հոկտեմբերի 19-ին։
2015 թվականին նրանց դեբյուտային Nothing but Thieves ալբոմը 7-րդ հորիզոնական է գրավել Մեծ Բրիտանիայում։ ԱՄՆ-ում թողարկվել է 2016 թվականի փետրվարին։
2016 թվականի հունիսին նրանք հայտարարել են հետագա շրջագայությունների ամսաթվերի մասին։ 2018 թվականի օգոստոսի 24-ին խումբը դեբյուտել է «Forever and Ever More» երգով Reading Festival-ում, որը թողարկվել է որպես «What Did You Think When You Made Me This Way?» մինի ալբոմի գլխավոր սինգլ մի քանի օր անց։


== Խմբի անդամներ ==
Քոնոր Մեյսոն (անգլ.՝ Conor Mason)՝ վոկալ
Ջո Լենգրիջ-Բրաուն (անգլ.՝ Joe Langridge-Brown)՝ կիթառ
Դոմինիկ Կրեյք (անգլ.՝ Dominic Craik)՝ կիթառ և ստեղնաշարայիններ
Ֆիլիպ Բլեյք (անգլ.՝ Philip Blake)՝ բաս կիթառ
Ջեյմս Փրայս (անգլ.՝ James Price)՝ հարվածայիններ


== Սկավառակագրություն ==


=== Մինի ալբոմներ ===
If You Don't Believe, It Can't Hurt You
Graveyard Whistling
Ban All the Music
Urchin
What Did You Think When You Made Me This Way? 


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
Ինեսա Դրոբիշևսկայա

Ինեսա Միխայլովնա Դրոբիշևսկայա (բելառուս․՝ Інэса Міхайлаўна Драбышэўская, օգոստոսի 23, 1947(1947-08-23)), բելառուս բժիշկ և պետական գործիչ, Բելառուսի առողջապահության նախարար (1994-1997), բժշկական գիտությունների դոկտոր, պրոֆեսոր (2001)։


== Կենսագրություն ==
Ինեսա Միխայլովնա Դրոբիշևսկայան 1971 թվականին ավարտել է Վիտեբսկի բժշկական ինստիտուտը։
Աշխատել է որպես գինեկոլոգ պոլիկլինիկայում, 1973 թվականից՝ Գոմելի մարզային օնկոլոգիական դիսպանսերի գինեկոլոգիական բաժանմունքի սրտաբան։ 1984 թվականից՝ դիսպանսերի գլխավոր բժշկի տեղակալ, 1986 թվականից մինչև 1994 թվականը՝ Գոմելի մարզային օնկոլոգիական կլինիկական դիսպանսերի գլխավոր բժիշկ։ Նրա աշխատանքի ընթացքում կառուցվել է դիսպանսերի պոլիկլինիկայի շենքը և կատարվել են դիսպանսերի նոր մասնաշենքի կառուցման նախագծային աշխատանքները, շինարարությունը տեղի է ունեցել 1988-1994 թվականներին։
1990 թվականից՝ Բելառուսի Հանրապետության Գերագույն խորհրդի անդամ, Առողջության, ֆիզիկական կուլտուրայի և սոցիալական պաշտպանության հանձնաժողովի անդամ։ 1991 թվականի օգոստոսի 24-ին Ալեքսանդր Լուկաշենկոյի հետ մեկտեղ եղել է տիեզերագնաց Վլադիմիր Կովալյոնոկի օգնականը՝ սպիտակ-կարմիր-սպիտակ դրոշը Բելառուսի Գերագույն խորհրդի դահլիճ մտցնելիս։
1994 թվականից մինչև 1997 թվականի հունվարի 13-ը զբաղեցրել է Բելառուսի առողջապահության նախարարի պաշտոնը։
1997 թվականի հունվարի 13-ին նշանակվել է Բելառուսի Հանրապետության 1-ին գումարման Ազգային ժողովի Հանրապետության խորհրդի անդամ։


== Ծանոթագրություններ ==


== Արտաքին հղումներ ==
І. В. Пантюк. «Камісары і міністры аховы здароўя Беларусі: гісторыка-біяграфічныя звесткі»
Պիզանո

Անվան այլ կիրառումների համար տե՛ս՝ Պիզանո (այլ կիրառումներ)Պիզանո (անգլ.՝ Pisano), 13-14-րդ դարերի մի շարք իտալացի քանդակագործների և ճարտարապետների մականունը։ 


== Նիկոլո Պիզանո ==

Նիկկոլո (Նիկոլա) Պիզանոն (մոտ 1220, Ապուլիա-1278 թվականի և 1284 թվականի միջև, Տոսկանա), քանդակագործ։ Պրոտոռենեսանսի հիմնադիրներից։ Կրել է հարավ-իտալական, տոսկանական քանդակագործության, ինչպես և ուշ հռոմեական սարկոֆագների պլաստիկայի ազդեցությունը։ Քանդակագործությունը և ճարտարապետությունը դիտելով որպես տեկտոնականորեն հավասարազոր երևույթներ՝ Նիկկոլո Պիզանոն ստեղծել է պլաստիկորեն ընկալվող, հզոր նկարագրով, զանգվածեղ կերպարներ (Պիզայի մկրտարանի ամբիոնի «Ուժի այլաբանությունը», մարմար, 1280)։


== Ջովաննի Պիզանո ==
Ջովաննի Պիզանո (մոտ 1245-1250, Պիզա-1314 թվականից հետո), քանդակագործ և ճարտարապետ։ Նիկկոլո Պիզանոյի որդին, աշակերտը և օգնականը։ Կրել է գոթական քանդակագործության ազդեցությունը։ Ջովաննի Պիզանոյի քանդակային ստեղծագործությունները (Սիենայի տաճարի ճակատի արձանները, մարմար, 1284-1299) աչքի են ընկնում հուզական մեծ լիցքով, պրոտոռենեսանսի և գոթական արտահայտչամիջոցների համադրումով։ Զովաննի Պիզանոյի ճարտարապետական գործերում (Սիենայի տաճարի ճակատի ստորին հատվածը, 1284-1299) նույնպես գերակշռում են գոթական սկզբունքները։ 


== Անդրեա Պիզանո ==
Անդրեա Պիզանո (իսկականը՝ Անդրեա դա Պոնտեդերա, Andrea da Pontedera) (մոտ 1290-1348 կամ 1349), քանդակագործ և ճարտարապետ։ Նրա քանդակագործական աշխատանքներում (Ֆլորենցիայի մկրտարանի հարավային դռան բարձրաքանդակները, ոսկեզօծ բրոնզ, 1330- 1336) հորինվածքի պարզությունը զուգորդված է նրբագեղ մանրաձևերին, գծային սահուն ռիթմերին։ Անդրեա Պիզանոյի ճարտարապետական գործերում ուշ գոթական և պրոտոռենեսանսյան միտումները միահյուսված են միմյանց (ղեկավարել է Ֆլորենցիայի, 1337-1343 և Օրվիետոյի, 1347-1348, տաճարների զանգակատների կառուցումը)։ 


== Նինո Պիզանո ==
Նինո Պիզանո (մոտ 1315-1368), քանդակագործ, ճարտարապետ և ոսկերիչ։ Անդրեա Պիզանոյի որդին և աշակերտը։ Ֆրանսական գոթիկայի ազդեցությամբ կատարված նրա քանդակներին («Տիրամայր», մարմար, 1343-1347, Օրվիետոյի տաճարի թանգարան) բնորոշ են գծային ռիթմերի իռացիոնալությունը, մարմինների գալարաձևությունը։ Որպես ճարտարապետ, հոր մահից հետո, շարունակել է Օրվիետոյի տաճարի շինարարությունը։
Գլոսոլալիա

Գլոսոլալիա (հին հունարեն՝ γλῶσσα (գլոսա) «լեզու» λᾰλέω (լալեո) «խոսում եմ»)։ Արտասանությունը բաղկացած է անիմաստ խոսքերից ու բառակապակցություններից, որը հասկանալի խոսքի որոշ նշաններ ունի (տեմպը, ռիթմը, հնչունաին կառուցվածքը, հանդիպող ձայների հարաբերական հաճախականությունը)։ Խոսքը խճճվածությամբ և սխալ կառուցված արտահայտություններով լի է։ Հավատացյալին հատուկ են հուզավառության ապրումները, որի արտաքին դրսևորումն է գլոսոլալիան, որը հասկացվում է որպես «այլ» լեզվով խոսել։ Նրանք խորհրդաբանորեն (միստիկորեն) հաղորդակցվում են Աստծո հետ, և դրանից, ինչպես իրենք են համարում, առանձնահատուկ ընդունակություններ են ձեռք բերում՝ հիվանդներին բժշկելու, քարոզելու և այլն, մասնավորապես՝ լեզուներով խոսելու։ Ծոմից ու աղոթքից հետո, ինչպես իրենք են ասում, մարդն սկսում է լեզուներով խոսել, որն էլ նշան է այն բանի, որ տվյալ մարդը ստացել է Սուրբ Հոգին (որպես շնորհ)։ Սրա պատմական նախատիպը երկրորդ դարի մոնտանականներն էին։ Ապա քուեյքերները, ռիվայվելիստները, մեթոդիստները, պիետիստները և Բիլլի Գրեյմի 1950-ականների գլոսոսալիան։


== Լեզվախոսություն ==
Սուրբ Գիրքը պարունակում է լեզվախոսության պարգևի ծագման երկու մարգարեություն և այլ լեզուներով խոսելու ակնարկ։ Առաջին անգամ այս պարգևի մասին կանխատեսել է Եսայի մարգարեն Քրիստոսից առաջ VII դարում:

Հիսուս Քրիստոսի մարգարեական խոստումը կատարվեց Նրա հարության 50-րդ օրը, Պենտեկոստեի տոնին։ Քրիստոսի խոստումին սպասող աշակերտները դրոշմվեցին պատկերավոր ձևով հայտնված Սուրբ Հոգով.

Ուղղափառության ընկալմամբ լեզվախոսությունը Բաբելոնյան լեզվաանջատման միավորումն է և Սուրբ Հոգուց տրվող միավորման նշան։ Հատկանշական է, որ Սուրբ Հոգին լեզուները բաշխեց ում ինչպես ցանկացավ։


=== Աղոթքի լեզուն ===
Ինչպես Կորնթացիների 14-րդ գլխում է ասվում լեզվախուսութեան մասին, լեզվախոսության թարգմանությունը՝ որպես պարգև, մարգարեության և լեզվախոսության միմյանց կապող օղակն է։
Լեզվախոսությունը որպես հրաշք Նոր Կտակարանում հայտնվում է երկու անգամ. առաջին անգամ Վերնատանը Պենտեկոստեի օրը և երկրորդ անգամ Կոռնելիուսի տանը


== Արտաքին հղումներ ==
Նյութը՝ Azbyka.ru կայքում
Лестер Самралл. «Дары служений и дары Святого Духа» (Lester Frank Sumrall, «The Gifts and Ministries of the Holy Spirit»). ISBN 978-5-8445-0214-9, 0-89274-189-9. 2009 г.
Lombard, Emile. De la glossolalie. — Лозанна — Париж, 1910.
Коновалов Д. Г. Религиозный экстаз в русском мистическом сектантстве. ч. I. в. 1. — Сергиев посад. 1908.
Кэррол, Роберт Т. Глоссолалия // Энциклопедия заблуждений: собрание невероятных фактов, удивительных открытий и опасных поверий. — М.: Диалектика, 2005. — С. 131. — ISBN 5-8459-0830-2
Նուրա (գետ)

Նուրա (ռուս.՝ Нура), գետ Ղազախստանում։


== Աշխարհագրություն ==
Նուրա գետը թափվում է Թենգիզ։ Ակունքը ծովի մակարդակից գտնվում է 900 մ բարձրության վրա։


== Հիդրոգրաֆիա ==
Նուրա գետի երկարությունը կազմում է 978 կմ։


== Վտակներ ==
Նուրա գետի վտակներն են Շերուբայ-Նուրա, Ուլկենկունդիզդի, Ակբաստաու գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Նուրա գետի մասին Ժամանակակից աշխարհագրական անվանումների բառարանում


== Ծանոթագրություններ ==
Կոտուգա

Կոտուգա (ռուս.՝ Котуга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վարչուշկա գետի ձախ ափին՝ 68 կմ հեռավորության վրա։ Գետի երկարությունը 56 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300512103000042446
Հիդրոլոգիական ուսումնասիրությունների կոդը - 103004244
Ավազանի կոդը - 03.02.03.005
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերյոզովկա (գյուղ, Գրեբյոնկայի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Պոլտավայի մարզի Գրեբյոնկայի շրջանում։ Բնակավայրը նախկինում նաև անվանվել է Իվանովսկի։ Հիմնադրվել է 1880 թվականին։
2001 թվականի տվյալներով Բերյոզովկա գյուղում բնակվում էր 361 մարդ։ Բնակավայրը զբաղեցնում է 2353 կմ² տարածք։ Բնակչության խտությունը կազմում էր 153,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռայթենբուխ (Միջին Ֆրանկոնիա)

Ռայթենբուխ (Միջին Ֆրանկոնիա) (գերմ.՝ Raitenbuch (Mittelfranken)), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1134 մարդ (ըստ 2010 թվականի դեկտեմբերի 31-ի)։ Տարածքը կազմում է 38.20 կմ²։ Պաշտոնական կոդ՝ 09 5 77 163։
Քաղաքը բաժանված է 5 քաղաքային համայնքի։


== Ծանոթագրություններ ==


== Արտաքին հղումներ ==
պաշտոնական կայք
Ալիսիա Թերզյան

Ալիսիա Թերզյան (հուլիսի 1, 1934(1934-07-01), Կորդովա, Արգենտինա), հայ դիրիժոր, կոմպոզիտոր, դաշնակահարուհի, հասարակական գործիչ, երաժշտագետ, դասախոս, Encuentros Group համույթի գեղարվեստական ղեկավար։


== Կենսագրություն ==
Ալիսա Թերզյանը ծնվել է 1934 թվականի հուլիսի 1-ին, Արգենտինայի Կորդովա քաղաքում։ 1954 թվականին ավարտել է Բուենոս Այրեսի ազգային կոնսերվատորիայի դաշնամուրի և 1959 թվականին ստեղծագործության բաժինները։ Ուսումնասիրությունը շարունակել է Վենետիկի Սուրբ Ղազար կղզում, կոմպոզիցիայի դասեր է առել Ալբերտո Ջինասթերիայից։ Վենետիկի Սուրբ Ղազար կղզում ուսումնասիրել է հայ միջնադարյան հոգևոր երգարվեստը՝ Տեր հայր Լեոնսիո Դայանի ղեկավարությամբ։ «Grupo Encuentros» ժամանակակից երաժշտության համույթի հիմնադիր-ղեկավար, նախագահում է Argentine Music Council-ը։ Գրել է սիմֆոնիա, ջութակի և Նվագախմբի կոնցերտ, «Ատմոսֆերներ» դաշնամուրի զուգանվագ, կամերային անսամբլային գործեր, սոնետներ ձայնի և դաշնամուրի համար և այլն։
1972 թվականից բազմիցս հանդես է եկել Երևանում։ Բուենոս Այրեսի կոնսերվատորիայի պրոֆեսոր է, Արգենտինայի կոմպոզիտորների միության քարտուղար, Հարավային Ամերիկայի ժամանակակից երաժշտության ընկերության նախագահ, Հարավային Ամերիկայի և Կարիբյան ավազանի երկրների միջազգային երաժշտական խորհրդի ներկայացուցիչ ՅՈՒՆԵՍԿՕ-ում, Հայ երաժշտական գործադրություն ընկերության հիմնադիր։ Դասախոսություններ է ունեցել Եյլի համալսարանում (ԱՄՆ), Փարիզի ՅՈՒՆԵՍԿՕ-ի Մեծ դահլիճում, ԱՄՆ-ի և Եվրոպայի մի շարք համալսարաններում։ Թերզյանը հանդես է եկել տարբեր հանձնաժողովներում՝ Լիսաբոնի Գյուլբենկյան հիմնադրամ, Լոնդոնի, Զագրեբի փառատոներ, Զալցբուրգի «Aspekte» փառատոն, Գրենոբլի սիմֆոնիկ նվագախումբ, Բուենոս Այրեսի ժամանակակից արվեստի թանգարան, «Banco Mayo» հիմնադրամ, «Radio France» և այլն։ Եղել է Արգենտինայի Երաժշտության խորհրդի (CAMU) նախագահը, Երաժշտության միջազգային խորհրդի (CIM, 1990-1993) փոխնախագահը, Երեք Ամերիկաների երաժշտության խորհրդի գլխավոր քարտուղարը (COMTA)։


== Անդամակցություն ==
«Գեղարվեստի ակադեմիայի անդամ» (Չիլի)
«Երաժշտական ակադեմիայի անդամ» (Վալենսիա, Իսպանիա)


== Պարգևներ, մրցանակներ ==
Երաժշտության ազգային բարձրագույն մրցանակ (1982)
Արգենտինայի կոմպոզիտորների միության (1971), ՀԿՄ Կոմիտասի անվան (1983) մրցանակներ
Ամենայն հայոց կաթողիկոս Վազգեն Առաջինի կողմից Ալիսիա Թերզյանին շնորհվել է «Սուրբ Սահակ» և «Սուրբ Մեսրոպ» մեդալներ (1988)
Միջազգային երաժշտական խորհրդի կողմից՝ «Մոցարտ» շքանշան (1995)
Թերզյանի մի շարք ստեղծագործություններ պարգևատրվել են Բուենոս Այրեսի քաղաքապետարանի (1964) և Արվեստի ազգային հիմնադրամի կողմից
2013 թվականին Թերզյանը Արգենտինայի խորհրդարանի խողմից ստացել է «Արգենտինական մշակույթի գերազանց գործիչ» կոչում
Ֆրանսիայի կառավարության Ակադեմիական արմավենու շքանշան
ՅՈՒՆԵՍԿՕ-ի գլխավոր քարտուղարի «Պիկասո Միրո» մեդալ՝ լատինաամերիկյան կոմպոզիտորների աջակցության և տարածման համար


== Ծանոթագրություններ ==


== Արտաքին հղումներ ==
Պաշտոնական կայք
Էլ Ատասար

Էլ Ատասար (իսպ.՝ El Atazar), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Վալե-դել-Լոսոյա շրջանում։ Բնակչությունը՝ 102 մարդ (ըստ 2010 թվականի)։ Տարածքը՝ 30 կմ²։ Քաղաքը պրովինցիայի վարչական շրջանից հեռու է 65 կմ։


== Պատկերասրահ ==

		
		
		
		
		
		
		


== Արտաքին հղումներ ==
Album de fotografías del Pantano del Atazar Archived 2007-09-28 at the Wayback Machine.
Sierra Norte
Web Oficial del ayuntamiento (mucha información)
Guía Madrid Rural Archived 2008-07-04 at the Wayback Machine.
Fotos del Atazar Archived 2006-07-16 at the Wayback Machine.
Ruta Archived 2006-06-21 at the Wayback Machine.
previsión meteorológica Archived 2008-02-10 at the Wayback Machine.
Galería fotográfica Archived 2006-02-06 at the Wayback Machine.
Guía Web
Instituto de Estadística de la Comunidad de Madrid > Ficha municipal Archived 2016-03-04 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-30 at the Wayback Machine.
Instituto de Estadística de la Comunidad de Madrid > Nomenclátor Oficial y Callejero
Իգլ Այ Չերի

Իգլ Այ Չերի (մայիսի 7, 1968(1968-05-07), Ստոկհոլմ, Շվեդիայի մայրաքաղաք Ստոկհոլմում), շվեդ երաժիշտ, հայտնի է իր «Save Tonight» ալբոմով։


== Կենսագրություն ==
Չերին ծնվել է Ստոկհոլմում, ջազ երաժիշտ Դոնալդ Յուջին Չերիի և նկարչուհի Մոնիկա Չերիի ընտանիքում։ 
Նա երգչուհի Նենե Չերիի և երգչուհի Տիտոյի խորթ եղաբայրն է։
Երբ 12 տարեկան էր, գնաց Նյու Յորք սովորելու, որտեղ էլ սկսեց զբաղվել դերասանական արվեստով և թմբկահարությամբ տարբեր խմբերում։
1988 թվականին նա խաղացել է «թինեյջրի» դերում «Արթուր 2․Ժայռերին»։ 
1993 թվականին խաղացել է «Հարավային լողափ» արկածային հեռուստերիալում, որը հենց նույն տարվա ամռանը թողարկվեց NBC հեռուստաալիքով։
Նրա  հայրը մահացել է 1995 թվականին։ 1996 թվականին Չերին վերադարձավ Ստոկհոլմ, որպեսզի խորապես զբաղվի դերասանությամբ ու երաժշտությամբ, որն էլ իր պրոֆեսիոնալ գործունեության մեծ մասն է կազմում։ Սկսեց աշխատել իր դեբյուտային «Desireless» ալբոմի վրա, որը ձայնագրել էր իր տնային ստուդիայում ակուստիկ կիթառով.
Մենեջեր Թոմի Մանզիի խոսքերով, Չերին իր ալբոմը այնքան ժամանակ պետք է գաղտնի պահի, մինչև վերջնականապես ավարտի աշխատանքները դրա վրա։
Ալբոմը մեծ հաջողություններ ունեցավ կոմերցիոն առումով․ 1998-1999 թվականներին այն վաճառվեց ամբողջ աշխարհով վաճառվեց 4 միլիոն օրինակով, իսկ ԱՄՆ-ում ստացավ պլատինե կարգավիճակ։ 
1999 թվականին Չերին հեղինակեց և կատարեց «Wishing It Was» երգը Սանտանա խմբի հետ  հետ Supernatural ալբոմի համար։


== Ծանոթագրություններ ==
One Love (ալբոմ)

One Love` ֆրանսիացի դիջեյ Դեյվիդ Գետտայի չորրորդ ստուդիական ալբոմը։ Թողարկվել է iTunes-ում 2009 թվականի օգոստոսի 21-ին, CD ֆորմատով օգոստոսի 24-ին Եվրոպայում, օգոստոսի 25-ին ԱՄՆ-ում։ Համաձայն EMI-ի և Billboard-ի, վաճառվել է ալբոմի ավելի քան 1,4 միլիոն օրինակ։ 2010 թվականի նոյեմբերի 29-ին թողարկվել է այդ ալբոմի վերահրատարակումը One More Love անվանումով, որի մեջ ներառվել են երեք նոր երգեր։


== Քննադատների արձագանքը ==
«One Love» ալբոմը հիմնականում ստացել է դրական արձագանքներ։ Metacritic կայքը, 10 գրախոսությունների հիման վրա, տվել է ալբոմին 100-ից 66 միավոր։


== Երգացանկ ==
Միջազգային տարբերակ


=== Standard U.S. explicit edition ===


== Синглы ==
«When Love Takes Over», ալբոմի առաջին սինգլը։ Կատարվել է Քելլի Ռոուլենդի հետ համատեղ։ Երգը եղել է միջազգային հիթ, զբաղեցրել է առաջին հորիզոնականը Մեծ Բրիտանիայի հիթ-շքերթներում և ստացել է «Գրեմմի» մրցանակ լավագույն ռեմիքս (անգլ.՝ Best Remixed Recording, Non-Classical) անվանակարգում։
«Sexy Bitch» (ռադիո տարբերակում` «Sexy Chick»), ալբոմի երկրորդ սինգլը կատարված Էյկոնի հետ համատեղ։ Երգը եղել է համաշխարհային հիթ, զբաղեցրել է հիթ-շքերթների ամենաբարձր հորիզոնականները, տասներեք երկրների հիթ-շքերթներում զբաղեցրել է առաջին հորիզոնականը։
«One Love» ալբոմի երրորդ սինգլը, կատարվել է Էսթելի հետ համատեղ։
«Memories» ալբոմի չորրորդ սինգլը, կատարվել է Kid Cudi-ի հետ համատեղ։ Բելգիայի, Չեխիայի և Նիդերլանդների հիթ-շքերթներում, երգը զբաղեցրել է առաջին հորիզոնականը։
«Gettin' Over You» ալբոմի հինգերորդ սինգլը, «Gettin' Over» Քրիս Ուիլլիսի, Fergie-ի և LMFAO լրացուցիչ ձայներով։ Հասանելի է ալբոմի ներ տարբերակում։ Զբաղեցրել է առաջին հորիզոնականը Մեծ Բրիտանիայի և Ֆրանսիայի հիթ-շքերթներում։


=== Պրոմոսինգլներ ===
«Gettin' Over» առաջին պրոմոսինգլը թողարկված 2009 թվականի օգոստոսի 4-ին։ Երգը կատարվել է Քրիս Ուիլլիսի հետ համատեղ։ Զբաղեցրել է 86-րդ հորիզոնականը UK Singles Chart-ում։
«I Wanna Go Crazy» երկրորդ պրոմոսինգլը, թողարկված 2009 թվականի օգոստոսի 24-ին։ Երգը կատարվել է [[will.i.am]]-ի հետ համատեղ։ Զբաղեցրել է UK Singles Chart-ի 92-րդ և Canadian Hot 100-ի 83-րդ հորիզոնականներ։
«If We Ever» երրորդ պրոմոսինգլը, թողարկված Մեծ Բրիտանիայում iTunes-ով 2009 թվականի նոյեմբերի 4-ին։ Երգը կատարվել է Makeba Riddick-ի հետ համատեղ։ ՍԻնգլը չի կարողացել հայտնվել հիթ-շքերթներում։


== Հիթ-շքերթներ և վաճառքներ ==


=== Հիթ-շքերթներ ===


== Ծանոթագրություններ ==
Կարի ասեղը

Կարի ասեղը (դան․՝ Stoppenaalen), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1845 թվականին։ 


== Սյուժե ==
Կար չկար մի կարի ասեղ կար։ Նա շատ բարակ էր, այդ պատճառով էլ նրան կարի ասեղ էին համարում։ Ասեղն իրեն շատ էր երևակայում և մատներին անընդհատ ասում էր, որ իր հետ զգույշ վարվեն։ Եվ մի օր էլ հին կոշիկը կարկատելիս այն կոտրվում է։ Խոհարարուհին կոտրված մասին զմուռս է դնում և խրում իր գլխաշորին։ Ասեղը մետաղազարդ էր դարձել և իրեն առավել շատ էր երևակայում։ Ասեղն իրեն այնքան էր երևակայում, որ հանկարծ նա փորձեց ձգվել և ընկավ կեղտաջրի մեջ։ Ասեղը նորից սկսեց իրեն երևակայել և սկսեց ծաղրել կեղտաջրի մեջ ընկած տաշեղներին։ Կեղտաջրի մեջ ընկավ մի շշի փշուր և նրանք սկսեցին պատմել իրենց կյանքից։ Հանկարծ առվակը սկսեց հորդանալ և շշի փշուրին հանեց ափ, իսկ ասեղին գտավ մի տղա, ով կեղտաջրի մեջ դրամ էր որոնում։ Նրանք կեղտաջրի մեջ տեսան մի ձվի կճեպ, ասեղին դրեցին նրա վրա, և ասեղն սկսեց իրեն ավելի երևակայել։ Հետո նրա վրայով անցավ մի բեռնասայլ, բայց նա չկոտրվեց, քանի որ պառկած էր սայլահատակին` ամբողջ երկայնքով ձգված...Եվ այդպես էլ պառկած կմնա ու կմնա։


== Կերպարներ ==
Ասեղ
Խոհարարուհի
Մատներ
Տաշեղ
Շշի փշուր
Տղա


== Ծանոթագրություններ ==


== Արտաքին հղումներ ==
Հանս Քրիստիան Անդերսեն «Կարկատանի ասեղը»
Կարասո

Կարասո  (իսպ.՝ Carazo), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սեռա դե լա Դեմանդա շրջանում։ Բնակչությունը՝ 46 մարդ (2010 թվականի տվյալներով)։
Բիմալ Ռոյ

Բիմալ Ռոյ (բենգալի` বিমল রায়, հուլիսի 12, 1909(1909-07-12), Դաքքա, Eastern Bengal and Assam, Բրիտանական Հնդկաստան, Բրիտանական կայսրություն - հունվարի 7, 1966(1966-01-07), Մումբայ, Հնդկաստան), հնդիկ ռեժիսոր, պրոդյուսեր, սցենարիստ և օպերատոր։ Իր ստեղծագործական կյանքի ընթացքում նկարահանել է 17 գեղարվեստական կինոնկար և մի քանի վավերագրական ֆիլմեր։ Որպես լավագույն ռեժիսոր յոթ անգամ արժանացել է Filmfare Awards մրցանակի։ Համարվում է հնդկական կինոյի մեծագույն ռեժիսորներից մեկը։ Նրա ֆիլմերը չորս անգամ արժանացել են Filmfare Award մրցանակի` որպես լավագույն ֆիլմ և վեց անգամ Հնդկաստանի Ազգային Կինոմրցանակի՝ տարբեր աստիճանակարգերում։


== Կենսագրություն ==
Բիմալ Ռոյը ծնվել է ներկայիս Բանգլադեշի մայրաքաղաք Դաքքայի մոտ գտնվող Սուապուր գյուղում ` կալվածատիրոջ ընտանիքում։ Ընտանիքի ութ երեխաներից վեցերորդն էր։ 1930 թվականին իր այրիացած մոր և երկու եղբայրների հետ տեղափոխվել է Կալկաթա։ 1932-1933 թվականներին կինոխցիկով աշխատելու ունակության շնորհիվ, նա աշխատանք է գտել վավերագրական ֆիլմերի նկարահանման ասպարեզում։ Այնուհետև աշխատել է որպես գովազդային լուսանկարիչ և օպերատորի օգնական։ Որպես օպերատոր, մասնակցել է գեղարվեստական ֆիլմերի նկարահանումների։
Բիմալ Ռոյի ռեժիսորական դեբյուտը բենգալերեն լեզվով 1944 թվականին նկարահանված «Առավոտյան ճանապարհին» կինոնկարն է։ 1945 թվականին ֆիլմը վերանկարահանվել է հինդի լեզվով՝ «Ուղեկիցները» վերնագրով։ 1950 թվականին Բիմալ Ռոյը տեղափոխվել է Բոմբեյ, որտեղ 1952 թվականին նկարահանել է «Մոր սերը» կինոնկարը։ Նույն թվականին հիմնել է իր սեփական Bimal Roy Production ստուդիան։ Հաջորդ 11 տարիների ընթացքում նա բեմադրել է 13 կինոնկար, որոնք ունեցել են հսկայական հաջողություններ։ 1953 թվականին Բիմալ Ռոյը նկարահանել է «Երկու բիգհ հող» կինոնկարը, որը Կաննի և Կառլովի Վարիի միջազգային կինոփառատոններում արժանացել է մրցանակների։ 1955 թվականին Բիմալ Ռոյը նկարահանել է «Դևդաս» կինոնկարը՝ Դիլիպ Կումարի և Վիջայանթհիմալայի գլխավոր դերակատարմամբ։ Հաջորդ ֆիլմը կրկին Դիլիպ Կումարի և Վիջայանթհիմալայի մասնակցությամբ նկարահանված «Մադհումատի» (1958 թ.) կինոնկարն է, որը դարձավ 1950-ական թվականների հիթերից մեկը։
Բիմալ Ռոյի հետագա ֆիլմերում առաջ էր մղվում կնոջ դերը հասարակության մեջ, հատկապես կարևորվում էին կանանց նկատմամբ բռնաճնշումների և շահագործման թեմաները։ Այդպիսի ֆիլմերից էին «Բիրաջ Բահու» (1954 թ.), «Անձեռնմխելին» (1959 թ.), «Կալանավորուհին» (1963 թ.) և այլ ֆիլմեր։
Բիմալ Ռոյի ազդեցությունը խոր հետևանքներ է թողել ինչպես հնդկական, այնպես էլ համաշխարհային կինեմատոգրաֆի վրա։ Նրա ֆիլմերով ներշնչված շատ կինոգործիչներ հետագայում նկարահանել են բազմաթիվ կինոարժեքներ։ Բիմալ Ռոյի ֆիլմերը մինչ օրս ցուցադրվում են խոշորագույն միջազգային և ազգային կինոփառատոններում։ Ներկայումս նրա ֆիլմերը Պունայում գտնվող Հնդկաստանի Ազգային Կինոարխիվի կողմից վերականգնվել ու թվայնացվել են։


== Անձնական կյանքը ==
1937 թվականին Բիմալ Ռոյն ամուսնացել է Հնդկաստանի առաջին կին-լուսանկարչուհիներից մեկի՝ Մանոբինա Ռոյի հետ և ունեցել չորս երեխա՝ երեք դուստր և մեկ որդի։ Նրա ավագ դուստրը՝ Ռինկի Բհատտաչարյան, հայտնի գրող, լրագրող և կինովավերագրող է։
Բիմալ Ռոյը մահացել է 1966 թվականի հունվարի 7-ին՝ թոքերի քաղցկեղից։


== Ֆիլմագրության ընտրանին ==
Ռեժիսոր

Պրոդյուսեր


== Ծանոթագրություններ ==
Լևկովցի (գյուղ, Տուլչինի շրջան)

Անվան այլ կիրառումների համար տե՛ս՝ ԼևկովցիԼևկովցի (ուկրաիներեն՝ Левківці), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1729 թվականին։
2001 թվականի տվյալներով Լևկովցի գյուղում բնակվում էր 928 մարդ։ Բնակավայրը զբաղեցնում է 3966 կմ² տարածք։ Բնակչության խտությունը կազմում էր 233,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեմերովոյի մարզ

Կեմերովոյի մարզ (ռուս.՝ Кемеровская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Կեմերովո քաղաքը։
Սահմանակից է Ռուսաստանի Տոմսկի և Նովոսիբիրսկի մարզերի հետ, Ալթայի և Կրասնոյարսկի երկրամասերի, ինչպես նաև Ալթայի և Խակասիա հանրապետությունների հետ։


== Ծանոթագրություններ ==


== Արտաքին հղումներ ==
Կեմերովոյի մարզի պաշտոնական կայք Archived 2016-09-25 at the Wayback Machine.
Ցցահար

Ցցահարի տեսակներ.

Վերհանքարանային կառույց, որը նախատեսված է հանքահորի ամբարձիչ տեղակայանքի տեղադրման համար։ Ցցահարները տարբերում են ըստ նյութի տեսակի (փայտե, մետաղե, երկաթբետոնե, խառը), ըստ ամբարձիչ մեքենաների թվի (միամբարձիչ, երկամբարձիչ, եռամբարձիչ) և հորանափողի նկատմամբ դրանց դիրքի (հանքահորին զուգահեռ, անկյան տակ, ցցահարի վրա և այլն)։ Կան ժամանակավոր (հորատանցման) և մշտական (շահագործման) ցցահարներ։
Ցցամուրճը կամ թրթռասուզիչը կախելու և ուղղորդելու, վարսման ժամանակ ցիցն ու ագույցը ձգելու, բարձրացնելու և ուղղորդելու համար նախատեսված շինարարական մեքենա։ Լինում է էլեկտրական, դիզելային և շոգիով աշխատող, պարզ և ունիվերսալ, ոչ ինքնագնաց և ինքնագնաց։
Խոշոր մետաղաջարդոնը և մարտենյան խարամի կարծրացած մեծաբեկորները ջարդելու տեղակայանք։ Տարբերում են ստացիոնար և շարժական (ամբարձիչային տիպի) ցցահարներ։
Հարվածային մեխանիկական փորձարկումներ կատարող սարքավորում։ Առավել տարածված են ճոճանակային ցցահարները։
Լիսի Գորբ

Լիսի Գորբ (ուկրաիներեն՝ Лисий Горб), գյուղ Ուկրաինայի Խարկովի մարզի Նովովոդոլաժսկի շրջանում։ Միացվել է Օդրինկա գյուղին


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)